Прокурор разъясняет.

Боларны белү һичшиксез кирәк Соңгы вакытта производстволарда бәхетсезлек очрагы күбәйде. Мондый вакытта күп кенә җитәкчеләр ни эшләргә кирәклеген белеп тә бетермиләр. Шуңа күрә дә район прокуроры урынбасары Шамил Сабиров бәхетсезлек очраклары булганда нишләргә кирәклеген аңлатып үтте. – Җитәкче хезмәтне саклауда эшчеләрнең хокукларын тәэмин итәргә тиеш. Бәхетсезлек очрагында эш белән тәэмин итүченең бурычлары. Гамәлдәге Кодексның 227 нче маддәсендә күрсәтелгән бәхетсезлек очракларында хезмәт белән тәэмин итүче: - зыян күрүчегә кичекмәстән беренче ярдәм күрсәтергә, кирәк булган очракта медицина оешмасына илтергә тиеш. - авария яки башка гадәттән тыш хәлләр һәм бүтән затларга травма куркынычы үсешен чикләү буенча тиз арада чаралар кабул итәргә; - бәхетсезлек очрагын тикшерү алдыннан һәлакәт булган урынны ничек бар шулай итеп сакларга (әгәр дә башка затларның тормышына һәм сәламәтлегенә куркыныч тудырмаса, катастрофа, авария һәм башка гадәттән тыш хәлләргә китермәсә); әгәр дә бу урынны саклап булмаган очракта килеп чыккан хәлне документлаштырырга (схемалар төзергә, фотосурәткә яки видеога төшерүне һәм башка чаралар үткәрергә; - бәхетсезлек очрагы турында Россия Федерациясенең гамәлдәге Кодексында, башка норматив – хокукый актларда күрсәтелгән орган һәм оешмаларга, шулай ук авыр хәлдәге яки үлемгә китергән бәхетсезлек очрагы турында зыян күрүченең туганннарына кичекмәстән хәбәр итәргә; - каралган бүлектәгечә бәхетсезлек очрагын тикшерүне вакытында оештыру һәм тәэмин итү өчен мөһим булган башка чаралар кабул итәргә. Бәхетсезлек очрагы турында хәбәр итү тәртибе. Ике яки берничә кешедән торган төркемле бәхетсезлек очрагында, авыр бәхетсезлек очрагында яки үлемгә китергән бәхетсезлек очрагында эш белән тәэмин итүче тәүлек эчендә куелган формада хәбәр итәргә бурычлы: - хезмәт законнарының үтәлешенә федераль дәүләт күзәтүен һәм хезмәт хокукы нормаларын үз эченә алган, башка норматив – хокукый актларны күзәтүгә җавап бирүче башкаручы властьның федераль органына туры килүче территориаль органга хәбәр итәргә. - бәхетсезлек очрагы булган урын буенча прокуратурага хәбәр итәргә; - Россия Федерациясе субъектының башкаручы власть органына һәм (яки) шәхси эшмәкәр сыйфатындагы юридик яисә физик затның дәүләт теркәлүе урыны буенча җирле үзидарә органына хәбәр итәргә; - бәхетсезлек очрагына юлыккан хезмәткәрне эшкә җибәргән эш белән тәэмин итүчегә хәбәр итәргә; - әгәр дә бәхетсезлек очрагы оешма яки объект күзәтүе астында килеп чыкса, башкаручы властьның федераль органына туры килүче территориаль органга хәбәр итәргә; - җитештерү тармагында бәхетсезлек очрагыннан һәм һөнәри өлкәдә килеп чыккан авырулардан мәҗбүри – социаль иминиятләштерү сораулары буенча иминиятләштерүченең башкаручы органына (иминиятләнүче сыйфатындагы эш белән тәэмин итүченең яшәү урыны буенча) хәбәр итәргә. Берничә кешедән торган бәхетсезлек очрагында, авыр бәхетсезлек очрагында яки үлемгә китерүче бәхетсезлек очрагында эш белән тәэмин итүче шулай ук тәүлек эчендә кирәкле формада профсоюз оешмасының территориаль берләшмәсенә хәбәр итәргә бурычлы